ANDREW WOMMACK EVANKELIUMIN ÄÄRELLÄ
OPETUSTA DAAVIDISTA 2/20
Tervetuloa kuulemaan opetusta -
Jumalan armosta ja rakkaudesta, joihin ei liity mitään ehtoja.
―Tervetuloa evankeliumin äärelle. Jatkan tänään opetustani Daavidista.
Minulla on tästä aiheesta uusi kirja ja työkirja.
Jumala on todella käyttänyt tätä väkevää opetusta elämässäni, -
ja olen innoissani saadessani opettaa tästä teille.
Suosittelen, että hankitte materiaalit. Ne siunaavat teitä varmasti.
Viime jaksossa opetin 1. Samuelin kirjan luvusta 13.
Se kertoo ajasta, jolloin Saul oli vallassa. Saul ei totellut Jumalaa, -
ja siksi Samuel sanoi hänelle, että jos hän olisi ollut kuuliainen, -
Jumala olisi vahvistanut hänen kuninkuutensa ikuisiksi ajoiksi.
Se tarkoittaa, että Daavid oli Jumalalle vasta toinen vaihtoehto.
Jos Saul olisi totellut, emme olisi koskaan kuulleetkaan Daavidista.
Opetin tästä upeita asioita, joista on ollut minulle hyötyä.
Luvussa 14 kerrotaan Saulin pojasta Joonatanista, -
joka lähti taisteluun filistealaisia, ylivoimaista vihollista vastaan, -
ja voitti heidät, vaikkei sen pitänyt edes olla mahdollista.
Filistealaiset olivat hyökänneet israelilaisia vastaan.
Israelilaiset eivät pystyneet voittamaan heitä ja piileskelivät siksi luolissa.
Joonatan ehdotti aseenkantajalleen, että he yrittäisivät taistella -
ja katsoisivat, mitä Jumala tekisi. He voisivat kuolla yrittäessään sitä, -
mutta Jumala voisi hyvinkin vapauttaa heidät vihollisen kynsistä.
Niinpä he alkoivat taistella ja tappoivat 20―30 miestä, -
mutta Herra saattoi kaikki filistealaiset pelon valtaan.
He alkoivat paeta israelilaisia kärsittyään tämän pienen tappion, -
ja israelilaiset tulivat ulos luolista ja alkoivat ajaa heitä takaa.
Joonatanin rohkeuden ansiosta Israel sai suuren voiton.
Saulin pojasta Joonatanista olisi siis tullut erinomainen kuningas, -
mutta hän kuoli taistelussa yhdessä isänsä kanssa, -
koska Saulin tottelemattomuuden vuoksi Jumala hylkäsi hänet -
ja hänen sukunsa. Vaikka Jumalalla olisi hieno suunnitelma elämäämme, -
sen toteutumiseen vaikuttavat myös ihmiset, joiden kanssa liikumme.
Joonatan pysyi isänsä kanssa, ja se maksoi hänelle -
hänen henkensä ja kuninkuuden. Jumala valitsi toisen miehen.
Tämä pätee sinunkin elämässäsi.
Ei ole samantekevää, kenen kanssa vietämme aikaamme.
Monet eivät ymmärrä tätä -
ja jäävät siksi paitsi Jumalan parhaasta suunnitelmasta.
Luvussa 15 Saul kapinoi todella pahasti Jumalaa vastaan, -
koska pelkäsi liikaa ihmisiä. Jumala oli jo aiemmin torjunut hänet -
ja sanonut etsivänsä mielensä mukaisen miehen eli Daavidin.
Samuel suuttui Saulille ja suorastaan repi kuninkuuden hänen käsistään.
Aivan luvun 15 lopussa, jakeessa 35 sanotaan: -
"Eikä Samuel enää nähnyt Saulia kuolinpäiväänsä asti, -
ja Samuel suri Saulia.
Mutta Herra katui, että oli tehnyt Saulin Israelin kuninkaaksi."
Samuel oli Herran johdatuksesta valinnut Saulin kuninkaaksi.
Saul aloittikin hyvin, ja siksi Samuel oli todella kiintynyt häneen.
Ajan myötä Saulin suhtautuminen Jumalaan kuitenkin muuttui täysin.
Hän pelkäsi ihmisiä ja oli valmis tekemään mitä tahansa -
saadakseen pidettyä yllä ihmisten hyväksynnän.
Niinpä Samuel hylkäsi hänet eikä enää koskaan nähnyt häntä, -
mutta Samuel suri Saulia koko ajan.
Luvussa 16 Daavid astui ensimmäistä kertaa näyttämölle.
Jae 1 "Ja Herra sanoi Samuelille: 'Kuinka kauan sinä suret Saulia?
Minähän olen hyljännyt hänet, niin ettei hän enää saa olla -
Israelin kuninkaana. Täytä sarvesi öljyllä ja mene; -
minä lähetän sinut beetlehemiläisen Iisain luo, -
sillä hänen pojistansa minä olen katsonut itselleni kuninkaan.'"
Tämä on väkevä kohta. Samuel oli kiintynyt Sauliin, -
vaikka tiesi Jumalan hylänneen Saulin tämän hylättyä Jumalan.
Samuel vain suri lakkaamatta sitä, että Saul oli kääntänyt selkänsä -
Jumalalle sekä sitä, miten se vaikutti häneen itseensä ja koko Israeliin.
Herra käski Samuelin lakata suremasta ja täyttää sarvensa öljyllä.
Sarvi oli jonkin eläimen sarvi, jota käytettiin öljyastiana.
Herra lähetti Samuelin voitelemaan uuden kuninkaan itselleen.
Miten tämä liittyy meihin?
Jumala on puhunut minulle monesti tämän jakeen kautta.
Joskus käy niin, että joku, jota rakastamme ja kunnioitamme -
ja joka on ollut meille esimerkkinä Herran seuraamisesta, -
lankeaa pahasti johonkin syntiin. Olemme kaikki nähneet tätä.
Jotkut jäävät tässä tilanteessa loppuiäkseen suremaan sitä -
ja rukoilemaan, että asiat voisivat vielä kääntyä toisin.
Jumala ei kuitenkaan liikuttele meitä kuin shakkinappuloita.
Jotkut torjuvat Jumalan ja muuttavat siten historian kulkua.
Jakeen 1. Sam. 13:13 mukaan Saul ja hänen jälkeläisensä -
olisivat hallinneet Israelia ikuisesti, jos Saul olisi totellut Jumalaa.
Tämä ei ollut Jumalan alkuperäinen suunnitelma, mutta tehty mikä tehty.
Jumala oli jättänyt Saulin taakseen ja käski nyt Samuelin tehdä samoin -
ja mennä elämässä eteenpäin.
Joskus olen itsekin joutunut tekemään näin.
Kerran eräs mentorinani toiminut mies lankesi seksuaaliseen syntiin -
ja heitti minut ulos. Hän ei halunnut enää olla tekemisissä kanssani.
Olisin voinut jäädä suremaan tätä ja antaa hengellisen elämäni pysähtyä.
Tai saatoin päästä siitä yli, seurata Jumalaa ja olla Hänen käytössään.
Muistan, kun veljeni vaimo kuoli.
Veljeni ja hänen vaimonsa Virginia olivat todella läheisiä.
Kälyni oli minullekin tärkeä. Hän oli upea ihminen.
Veljeni suri Virginian kuolemaa kuukausikaupalla, -
ja suru oli lamaannuttaa hänet.
Yhtäkkiä kuin napista painamalla hän alkoi päästä surusta yli -
ja avioitui uudestaan vain pari vuotta Virginian kuoleman jälkeen.
Uusikin vaimo on upea ihminen, ja pidän hänestä kovasti.
Kysyin kerran veljeltäni, miten hän pääsi yli suuresta surustaan.
Veljelläni on tapana ilmaista itseään yksinkertaisesti ja suorasukaisesti, -
mutta tuolla kertaa hän heittäytyi syvälliseksi ja sanoi tajunneensa, -
että hän saattoi joko kaivaa itselleen haudan Virginian viereen -
ja kömpiä makaamaan sinne, -
tai päästää hänestä irti ja jatkaa elämäänsä.
Jumala oli jättänyt hänet tänne, joten hänen kuului jatkaa elämäänsä.
Yhtäkkiä hän vain jätti suremisen. Toki hän edelleen koki joskus surua, -
mutta hän ei enää rypenyt siinä. Tästä Jumala puhui Samuelille.
"Kuinka kauan suret Saulia? Täytä sarvesi öljyllä, -
anna Pyhän Hengen tulla yllesi ja mene elämässä eteenpäin."
Voit joko haudata itsesi suremasi ihmisen viereen tai mennä eteenpäin.
Voimme surra monia asioita.
Ehkä olet saanut potkut tai puolisosi on ottanut sinusta eron.
Meille tapahtuu asioita, jotka ovat vastoin Jumalan tahtoa.
Voimme kuitenkin valita, jäämmekö suremaan niitä loppuiäksemme vai -
annammeko Hengen täyttää meidät voimallaan ja jatkamme elämää.
Jumala voi muuttaa minkä tahansa paholaisen tuhoaman asian hyväksi.
Hän voi parantaa haavasi ja käyttää kokemaasi tragediaa todistuksena.
Saat vielä näyttää paholaiselle pitkää nenää.
Voit jatkaa elämääsi ja menestyä, mutta sinun on tehtävä se, -
mistä Jumala puhui Samuelille. Sinun on lakattava suremasta, -
noustava ja jatkettava eteenpäin. Jumalalla on sinulle vielä tehtävää.
Jumala puhuu tästä nyt monille.
Monille teistä on tapahtunut pahoja asioita. En yritä kiistää sitä.
En vähättele ongelmiasi, mutta Jumala on niitä suurempi.
Jos käännyt Herran puoleen, ja Hän saa täyttää sinut Hengen voimalla, -
voit voittaa minkä tahansa asian, joka sinulle on tapahtunut.
Mikään ei ole Hänelle ylivoimaista, -
mutta sinun täytyy nousta ja tehdä se, mitä Hän käskee sinun tehdä.
Jumala on puhunut tästä minulle ja uskon, että Hän puhuu teillekin.
Teidän täytyy vain vastata Hänelle ja ottaa oppia Daavidin elämästä.
Jos Samuel ei olisi päässyt yli Saulin lankeemuksesta, -
tarttunut toimeen ja totellut Jumalaa, -
Daavidia ei olisi voideltu kuninkaaksi eikä Jumalan tahto olisi toteutunut.
Jumala olisi toki voinut toteuttaa tahtonsa jollain toisella tavalla.
Samuelin piti siis päästä surustaan yli ja totella Jumalan käskyä, -
samoin sinun. Pystyt siihen kyllä. Menneet ovat menneitä, unohda ne.
Katso eteenpäin siihen, mihin Jumala on sinut kutsunut ja nouse ylös.
Ihmisten, myös sinun itsesi, voi olla vaikea antaa sinulle anteeksi, -
mutta vakuutan sinulle, että Jumala on antanut sinulle anteeksi.
Voit jatkaa elämääsi ja toteuttaa Jumalan tahtoa.
Kertomus Daavidista jatkuu niin, että Samuel meni Betlehemiin.
Hänen piti toimia salaa Saulilta, joka ei enää piitannut Jumalan tahdosta.
Muuten Saul olisi tappanut sekä Samuelin että uuden kuninkaan.
Betlehemissä Samuel kutsui Iisain ja koko tämän perheen juhlaan.
Sitten hän pyysi Iisain syrjään ja pyysi tämän pojat eteensä.
Sitten hän katsoi poikia miettien, kenestä tulisi kuningas.
Ensimmäisenä rivissä oli pojista vanhin, Eliab, vahvan näköinen mies.
Muista, että Saul, edellinen kuningas, jonka Samuel oli voidellut, -
oli pidempi kuin kukaan muu Israelissa.
Raamatun mukaan seuraavaksi pisin mies ylsi Saulia vain olkapäähän.
Saul oli melkoinen jättiläinen, -
ja Samuel odotti Jumalan valitsevan nytkin samantyyppisen miehen.
1. Sam. 16:6 "Kun he sitten tulivat ja hän näki Eliabin, ajatteli hän: -
'Varmaan on nyt tässä Herran edessä hänen voideltunsa'.
Mutta Herra sanoi Samuelille: 'Älä katso hänen näköänsä -
äläkä kookasta vartaloansa, sillä minä olen hänet hyljännyt.
Sillä ei ole, niinkuin ihminen näkee: -
ihminen näkee ulkomuodon, mutta Herra näkee sydämen.'"
Olen käyttänyt tätä jaetta satoja, ehkä jopa tuhansia kertoja.
Niin monesti ihmiset katsovat vain ulkoisia asioita.
He katsovat kauneutta tai vahvuutta, mutta Jumala näkee sydämeen.
Tämä rohkaisee minua, koska olen aika tavallisen näköinen kaveri.
Joillekin teistä ulkonäkö on valtavan suuri ongelma.
Käytätte paljon rahaa meikkeihin ynnä muuhun sellaiseen.
Panostatte valtavasti ulkonaisiin asioihin.
Toki voimme pitää itsestämme huolta, mutta sisin on tärkein.
Herra puhui naisille tästä jakeessa 1. Piet. 3:3 -
"Älköön teidän kaunistuksenne olko ulkonaista, ei hiusten palmikoimista -
eikä kultien ympärillenne ripustamista eikä koreihin vaatteisiin pukeutumista"
Uskonnolliset ihmiset ovat tulkinneet tämän niin, että letit tai kultakorut -
olisivat pahasta, mutta jos tuota jaetta tulkittaisiin kirjaimellisesti, -
emme voisi pitää mitään kauniita vaatteita. Ei Pietari tästä puhunut.
Hän vain sanoi, ettei meidän tulisi keskittyä hiusten laittamiseen, -
meikkiin tai koruihin, vaan sisäiseen ihmiseemme.
Jumala katsoo sydämeen, ihminen taas keskittyy ulkonäköön.
Meitä arvioidaan ulkonäkömme perusteella, -
ja aivan liian usein arvioimme itseämmekin sen mukaan.
Tälläkin asialla on oma paikkansa. Meidän tulisi pitää peilikuvastamme, -
eikä ole hyvä asia loukata muita haisemalla pahalta, -
mutta yhteiskuntamme keskittyy ulkonäköön aivan liikaa.
Erityisesti naisten pitäisi olla langanlaihoja ja nälkiinnyttää itsensä.
Se ei ole edes terveellistä.
On hyvä pitää huolta ulkonäöstään, mutta sydän on tärkein.
En puhu vain ulkonäöstä, vaan asenteistamme.
Jumala on kiinnostuneempi sydämestämme kuin teoistamme.
Tämä saattaa loukata jotakuta, koska pidämme tekoja niin tärkeinä.
Tekomme ovat vain seurausta siitä, -
mitä sydämessämme tapahtuu.
Jos ihmisen sydän muuttuu, teot seuraavat jossain vaiheessa perässä.
Snl. 23:7 "Sillä niin kuin hän mielessään laskee, -
niin hän menettelee." Sydämemme ajatukset määrittävät tekomme.
Jeesus sanoi fariseuksille jakeissa Matt. 23:25―26 -
"...te puhdistatte maljan ja vadin ulkopuolen, mutta sisältä ne ovat -
täynnä ryöstöä ja hillittömyyttä!"
"...puhdista ensin maljan sisus, että sen ulkopuolikin tulisi puhtaaksi!"
Todellinen kristinusko muuttaa meidät sisältä ulospäin, ei päinvastoin.
Moni luulee sisimpänsä puhdistuvan, jos voi lakata tekemästä jotain.
Jumala toimii päinvastoin: Hän tulee sydämeemme ja uudistaa sen.
Sen seurauksena myös tekomme ja ulkoinen minämme muuttuvat.
Tätä voi soveltaa niin moneen asiaan.
Samuel katsoi Eliabin pituutta ja voimaa ja ajatteli, -
että tämä olisi tuleva kuningas, mutta Jumala näki asiat toisin.
Meidän on tärkeää huomata tämä. Vaikka olisit kuinka kaunis -
ja laitettu, Jumala tietää, jos sydämesi on kurjassa tilassa.
Ei Hän ole sinulle vihainen, Hän rakastaa sinua.
Saatat tehdä vaikutuksen ihmisiin, mutta Jumala katsoo sydämeen.
Kun Paavali meni Jerusalemiin tapaamaan Jaakobia, -
Pietaria ja Johannesta, seurakunnan suuria johtajia, hän sanoi, -
ettei sillä, keitä he olivat, ollut väliä, sillä Jumala ei katso henkilöön.
Paavali sanoi näille alkuseurakunnan suurille johtajille, -
ettei välittänyt heistä, vaan ainoastaan Jumalan hyväksynnästä.
Näin meidän tulee toimia. Tapasin äskettäin tärkeitä johtajia.
Jotkut muut suorastaan polvistuivat heidän eteensä ja palvoivat heitä.
Toki kunnioitan heitä sen vuoksi, mitä he ovat tehneet, -
mutta Jumala katsoo sydämeen, ohi ulkoisten asioiden.
En pelännyt heitä, koska tiedän, kuka olen Kristuksessa.
Tämä toimii kahteen suuntaan.
Jotkut yrittävät olla olevinaan, mutta Jumala tuntee heidät.
Toisia kukaan ei huomaa eivätkä he saa ansaitsemaansa kunniaa, -
mutta Jumala näkee heidän sydämensä ja kunnioittaa heitä.
Tämä sekä lohduttaa meitä että osoittaa meille syntimme.
1. Sam. 16:7 on sellainen jae, joka kannattaa alleviivata.
"Ihminen näkee ulkomuodon, mutta Herra näkee sydämen."
Kertomus jatkui niin, että kun Herra oli sanonut tämän Samuelille, -
Samuel siirtyi Eliabista seuraavaan Iisain poikaan.
Herra sanoi selvästi, ettei tämäkään ollut oikea, eikä kukaan muukaan -
kuudesta Iisain pojasta, jotka hänelle esiteltiin.
Voisin puhua tästä enemmän kuin ehdin nyt puhua.
Samuel kuunteli Jumalaa tarkasti.
Hän sanoi, ettei kukaan kuudesta pojasta ollut Jumalan valitsema -
ja alkoi jo epäillä ymmärtäneensä Jumalan Sanan alun perin väärin.
Useimmat olisivat valinneet viimeisen, kun kerran muut eivät kelvanneet, -
mutta Samuel kuunteli Jumalaa eikä kelpuuttanut heistä ketään.
Lopulta hän kysyi Iisailta, eikö tällä ollut enempää poikia.
Iisai sanoi, että nuorin poika, Daavid, oli ulkona paimentamassa lampaita.
Iisai ei edes kutsunut häntä sisään, vaikka hänelle sanottiin selvästi, -
että Jumala valitsisi kuninkaan hänen poikiensa joukosta.
Iisai ei uskonut Daavidiin tarpeeksi ottaakseen hänen mukaan laskuihin.
Näemme luvussa 17, etteivät hänen veljensäkään arvostaneet häntä.
Daavid oli todella pahnan pohjimmainen.
Hän oli mammanpoika, jolla oli kauniit kasvot.
Hän ei näyttänyt kovalta. Miten hän voisi olla kuningas?
Daavidilla ei ollut ihmisten mielestä mahdollisuuksia ulkonäkönsä vuoksi.
Miltähän Daavidista mahtoi tuntua? Hän tiesi, että Samuel oli tulossa.
Hän ei välttämättä tiennyt, että Samuel aikoi voidella kuninkaan, -
mutta Daavid lähetettiin paimentamaan lampaita, -
kun hänen perheensä sai kunnian ottaa vastaan Jumalan miehen.
Daavid oli ulkona palvomassa Herraa, ja koska Jumala näkee sydämeen, -
Hän näki, että Daavid oli Hänen mielensä mukainen mies.
Samuel ei antanut kenenkään istua ennen kuin Daavid oli tuotu sisään.
He eivät voineet soittaa hänelle tai hakea häntä autolla.
En tiedä, kuinka kaukana hän oli ja kuinka kauan kesti, -
ennen kuin hänet saatiin paikalle. Samuel ei antanut kenenkään istua, -
koska kunnioitti nuorta poikaa, jonka mahdollisuuksiin -
edes tämän oma isä ei uskonut. Kaikki seisoivat ja odottivat häntä.
Jumala kunnioittaa niitäkin, joille muut eivät anna arvoa, -
koska Hän katsoo sydämeen.
Aikamme on tältä päivältä lopussa, mutta olen vasta pääsemässä -
tärkeisiin asioihin, jotka voivat muuttaa suhteesi Jumalaan.
Poltin kaikkea, mitä piipussa voi polttaa.
Menetin työni ja asuin sukulaiseni luona.
Hänkin heitti minut ulos, joten valitsin sillan, -
jonka alla asuin ja jonka päältä aioin hypätä alas.
Charis-raamattukoulu tarjoaa rikkinäisille paikan, jossa eheytyä.
Soitin äidilleni ja sanoin, että olin tullut tieni päähän.
Hänen piti lähettää minulle bussilippu, jos haluaisi vielä nähdä minut.
Hän lähetti lipun. Kun tulin tänne, täällä oli Andrewin konferenssi.
Herra sanoi minulle, että tämän takia minun piti tulla Colorado Springsiin.
Minun piti mennä raamattukouluun ja palvella Häntä.
James valmistui vuonna 2011 ja on elänyt voitokasta elämää.
Ero entiseen on kuin yöllä ja päivällä.
En elä maailmassa, vaan Jumalalle, ja elämässäni on siunaus.
Kaikki on hienosti. Minulla on upea työ Andrewin palveluksessa.
Rakastan työtäni ja opiskelen pastoriksi.
Juuri kun tuntuu siltä, etteivät asiat voisi olla enää paremmin, -
käännyn kulman taakse ja asiat muuttuvat vielä paremmiksi.
Charis-koulussa Sana tulee eläväksi ja suhde Jumalaan on tärkein asia.
Ihmisten elämä muuttuu pysyvästi.
Andrew Wommackin työ ja Charis. Muuta elämäsi. Muuta maailma.
Andrewin opetussarja Daavidista on saatavissa uutena kirjana -
sekä kurssimuotoisena työkirjana, joka sopii kotiryhmille, pyhäkouluun -
ja itsenäiseen opiskeluun. Kurssiin kuuluu koko kirjan opetus, -
ja lisäksi tehtäviä voi tulostaa mukana tulevalta CD-levyltä.
Tämän kurssin hinta on 17,50 puntaa, ja se on saatavissa englanniksi.
"Opetusta Daavidista" on myös saatavissa CD- ja DVD-levyillä -
samanlaisena kuin tv-ohjelmassa.
Voit myös ladata opetuksen ilmaiseksi nettisivuiltamme.
Sieltä näet kaikki eri tavat, joilla voit saada opetuksen.
Sarjan ensimmäinen osa kertoo siitä, ettei Daavid ollut ykkösvaihtoehto.
Sen hinta on kolme puntaa, mutta jos sinulla ei ole siihen varaa, -
Andrew kumppaneineen tarjoaa sen ilmaiseksi.
Voit tilata materiaaleja luottokortilla netin kautta.
Siellä on myös lisätietoja tuotteista ja ilmaista lisämateriaalia.
Voit myös tilata materiaaleja puhelimitse arkisin klo 7―16 (GMT).
Palvelunumeromme näkyy ruudulla.
Muista maatunnus, jos soitat Ison-Britannian ulkopuolelta.
Jos numero on varattu, muista, että voit tilata materiaaleja -
milloin vain osoitteesta www.awme.net.
Jos haluat kirjoittaa meille, käytä ruudulla näkyvää osoitetta.
Olet tervetullut tapaamaan Andrewia johonkin näistä tapahtumista: -
Huhtikuussa Andrew on Atlantassa sekä pääsiäisen aikaan -
Coloradon Woodland Parkissa. Lisäksi hän vierailee Chicagossa.
Toukokuussa hän on Oklahomassa, Englannissa sekä Saksassa.
Kesäkuussa hän on Nizzassa sekä Coloradossa kesäkonferenssissa.
Lisätietoja tapahtumista alueellasi saat nettisivuiltamme.
Ei riitä, että sinulla on tarpeita. Ne eivät motivoi Jumalaa.
Jumalaa motivoi Hänen rakkautensa sinua kohtaan, ja Hänen voimansa -
on ulottuvillasi, mutta tarvitaan uskoa, jotta Hänen voimansa virtaisi.
Suomennos: Anni Lähteenmäki